U-I-47/90_2
Natisni
Opravilna št.:
U-I-47/90_2
Datum odločitve:
16. 4. 1992
Objavljeno:
Ur. list RS, št. 22/92 in OdlUS I, 27
ECLI:
ECLI:SI:USRS:1992:U.I.47.90
Akt:
Zakon o RTV Slovenija (Ur. list RS, št. 14/90, 24/90 in 43/90) (ZRTVS), 2. odst. 9. čl.
Izrek:
Del določbe 2. odst. 9. člena zakona o RTV Slovenija (Ur. list RS, št. 14/90, 24/90 in 43/90), ki se glasi: ' ... ali druge radijske ali televizijske organizacije v SFRJ ...' je dne 16/4-1992 prenehal veljati.

Ta odločba ima pravne učinke po 1. odst. 414. člena ustave iz leta 1974.
Evidenčni stavek:
Na podlagi 1. odstavka 412. člena prejšnje ustave je ustavno sodišče z odločbo z dne 3/10-1991 ugotovilo, da del določbe 2. odst. 9. člena zakona o RTV Slovenija, ki je naveden v izreku te odločbe, ni v skladu z ustavo.
Po določbi 2. odst. 412. člena prejšnje ustave bi morala Skupščina Republike Slovenije v šestih mesecih od dneva prejema odločbe ustavnega sodišča to zakonsko določbo uskladiti z ustavo. Ker tega ni storila do 16/4-1992, ko je potekel šestmesečni rok, je v izreku odločbe navedeni del določbe 9. člena zakona o RTV Slovenija prenehal veljati.
Geslo:
Obveznost plačevanja RTV naročnine za imetnike TV sprejemnikov glede na možnost sprejemanja programa RTV Slovenija.

Ustavno načelo enakosti pred zakonom (2. odst. 197. čl. ustave RS).
Pravna podlaga:
Ustava 1974, 2. odst. 197. člena, 4. odst. 209. člena, 1. in 2. odst. 412. člena, 1. in 3. odst. 414. člena

Ustavni zakon za izvedbo Ustave (UZIU), 7. čl.

Zakon o postopku pred Ustavnim sodiščem SR Slovenije (ZUSS), 2. al. 3. odst. 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Lojze Cafuta, Sežana
Datum vloge:
19. 9. 1990
Vrsta odločitve:
odločba
Vrsta rešitve:
ugotovitev neveljavnosti predpisa
Dokument:
US15795
Dokument v PDF obliki:
U-I-47-90.pdf
115 KB
Prenesite datoteko
U-I-47/90-19
16/4-1992
O D L O Č B A
Ustavno sodišče je v postopku za oceno ustavnosti drugega odstavka 9. člena zakona o RTV Slovenija na seji dne 16/4-1992
u g o t o v i l o :
1. Del določbe drugega odstavka 9. člena zakona o RTV Slovenija (Uradni list RS, št. 14/90, 24/90 in 43/90), ki se glasi:" ... ali druge radijske ali televizijske organizacije v SFRJ ..." je dne 16/4-1992 prenehal veljati.
2. Ta odločba ima pravne učinke po prvem odstavku 414. člena ustave iz leta 1974.
O b r a z l o ž i t e v
Na podlagi prvega odstavka 412. člena prejšnje ustave je ustavno sodišče z odločbo z dne 3/10-1991 ugotovilo, da del določbe drugega odstavka 9. člena zakona o RTV Slovenija, ki je naveden v izreku te odločbe, ni v skladu z ustavo. V obrazložitvi te odločbe je pojasnjeno, da navedeni del zakonske določbe ni v skladu z določbo drugega odstavka 197. člena prejšnje ustave, ki se je glasil: vsi so pred zakonom enaki. Enako določbo vsebuje tudi drugi odstavek 14. člena sedanje ustave.
Po določbi drugega odstavka 412. člena prejšnje ustave bi morala Skupščina Republike Slovenije v šestih mesecih od dneva prejema odločbe ustavnega sodišča to zakonsko določbo uskladiti z ustavo. Ker tega ni storila do 16/4-1992, ko je potekel šestmesečni rok, je v izreku odločbe navedeni del določbe 9. člena zakona o RTV Slovenija prenehal veljati.
Tako ugotovitveno odločbo je ustavno sodišče sprejelo na podlagi 7. člena ustavnega zakona za izvedbo ustave Republike Slovenije (Uradni list RS, št. 33/91-I) in drugega odstavka 412. člena prejšnje ustave ter ob uporabi 2. alinee tretjega odstavka 25. člena zakona o postopku pred ustavnim sodiščem SRS (Uradni list SRS, št. 39/74 in 28/76).
Od prenehanja veljavnosti v izreku odločbe navedenega dela določbe zakona morajo plačevati radijsko in televizijsko naročnino le tisti imetniki radijskega in televizijskega sprejemnika na območju Republike Slovenije, ki lahko sprejemajo program RTV Slovenija.
Glede pravnih posledic te odločbe pa je ustavno sodišče odločilo, da ima ta odločba pravni učinek po 1. odstavku 414. člena prejšnje ustave; to pomeni, da dela zakonske določbe, ki je prenehal veljati, ni mogoče uporabiti za razmerja, ki do dneva objave te odločbe ustavnega sodišča še niso bila pravnomočno rešena.
Ustavno sodišče je sprejelo to odločbo na seji v naslednji sestavi: predsednik sodišča dr. Peter Jambrek in sodniki dr. Tone Jerovšek, mag. Matevž Krivic, mag. Janez Snoj, dr. Janez Šinkovec in dr. Lovro Šturm.
P r e d s e d n i k
dr. Peter Jambrek